Publication: Magyar Közlöny
Issue: MK-2011-146 (Year: 2011, Number: 146)
Era: contemporary
Section: 2003. évi CXXVII. törvény (a továbbiakban: Jöt.) 110. §-ának (11) bekezdésében, illetve a Jöt. 67. §-ának
Paragraph Index: 645

8. § Az R. 9. § (3)–(5) bekezdése helyébe a következõ rendelkezések lépnek: „(3) A vásárok és piacok, valamint a bevásárlóközpontok üzemeltetésére e rendeletben elõírt feltételek meglétét a települési és a kistérségi jegyzõ a 4. § (1) bekezdésében meghatározott feladatkörében eljárva ellenõrzi. A települési és a kistérségi jegyzõn kívül a vásárok és piacok, illetve a bevásárlóközpontok mûködésére, az ott végzett kereskedelmi tevékenységre, forgalomba hozott termékekre vonatkozó jogszabályokban foglalt rendelkezések betartását az engedélyezésben részt vevõ hatóságok, a fogyasztóvédelmi hatóság, a Nemzeti Adó- és Vámhivatal, a Magyar Kereskedelmi Engedélyezési Hivatal, az Országos Munkavédelmi és Munkaügyi Fõfelügyelõség, valamint a fõvárosi és megyei kormányhivatal munkavédelmi és munkaügyi szakigazgatási szerve, a külön jogszabályban foglalt hatáskörükben eljárva jogosultak ellenõrizni, illetve hatósági jogkörüket gyakorolni. A 2. § (3) és (4) bekezdésében meghatározott kötelezettség teljesítését és a biztonsági tervben foglaltak megfelelõségét a vásár, piac helyszíne szerint illetékes katasztrófavédelmi szerv jogosult ellenõrizni.

Source: https://magyarkozlony.hu/hivatalos-lapok/261d566aad8d0f2db1fa25ab1f2c2f2616f1562f/dokumentumok/09edd4e3bc565e9f719c015db2fbb68e8d6e3ff7/letoltes